Г1алабан, Ахьмадан б1аьргаш вовшашна т1едог1аделира. Лермонтовга хьаьжжиначохь бисира церан накъостийн б1аьргаш а. Х1окху юккъехь тоьпа молхана черма иккхича а оццул цецбевр бацара уьш. Царна цкъа а ца гинера бусалбанийн Хьаьжц1а ваха г1еташ керста. Мосуьйттаза цига ваха дага а деана, шен зуда кериста хиларна 1ийна вара Ахьмад ша а. Г1айг1ане вуьйжира Г1алаб. Дуьнена йистте ваха а майра дог дара цуьнан кийрахь ловзуш, амма бусалба динехь цунна и муха хир ду ца хаьара. Дукха хан яра иза ша а Делах тешаш велахь а, ламазах буьззина пайдаэца йиш йоцуш волу. Дикка 1ийpa уьш, цхьа а вист а ца хуьлуш. Эххара, доккха са а даьккхина, Ахьмада элира